CELEX: 62004TJ0075
Language: el
Date: 2011-09-20 00:00:00
Title: Απόφαση του Γενικού Δικαστηρίου (δεύτερο τμήμα) της 20ής Σεπτεμβρίου  2011. # Arch Chemicals, Inc. και Arch Timber Protection Ltd (T-75/04), Rhodia UK Ltd (T-77/04), Sumitomo Chemical (UK) plc (T-78/04) και Troy Chemical Co. BV (T-79/04) κατά Ευρωπαϊκής Επιτροπής. # Προσφυγή ακυρώσεως. # Συνεκδικασθείσες υποθέσεις T-75/04 και T-77/04 έως T-79/04.

Απόφαση του Γενικού Δικαστηρίου (δεύτερο τμήμα) της 20ής Σεπτεμβρίου 2011 – Arch Chemicals κ.λπ. κατά Επιτροπής
      (Συνεκδικασθείσες υποθέσεις T-75/04 και T-77/04 έως T-79/04)
      «Προσφυγή ακυρώσεως – Υγειονομικός έλεγχος – Διάθεση βιοκτόνων στην αγορά – Κανονισμός (ΕΚ) 2032/2003 – Πράξη που δεν αφορά ατομικά τις προσφεύγουσες – Απαράδεκτο»
      Προσφυγή ακυρώσεως – Φυσικά ή νομικά πρόσωπα – Πράξεις που τα αφορούν άμεσα και ατομικά – Ενδεχόμενο μια απόφαση γενικού χαρακτήρα να αφορά ατομικά ένα πρόσωπο – Προϋποθέσεις – Κανονισμός της Επιτροπής με αντικείμενο τον καθορισμό των λεπτομερειών εφαρμογής του προγράμματος εργασίας για την εξέταση
         όλων των υπαρχουσών δραστικών ουσιών – Προσφυγή ασκηθείσα από τους παραγωγούς δραστικών ουσιών – Η προσβαλλόμενη πράξη δεν αφορά ατομικά τους προσφεύγοντες – Απαράδεκτο (Άρθρο 230, εδ. 4, ΕΚ· κανονισμός 2032/2003 της Επιτροπής) (βλ. σκέψεις 47-51, 57-59, 62-63)
      
      Αντικείμενο 
      
         
               Αίτημα ακυρώσεως του άρθρου 3, του άρθρου 4, παράγραφος 2, του άρθρου 5, παράγραφος 3, του άρθρου 10, παράγραφος 2, δεύτερο
                  εδάφιο, του άρθρου 11, παράγραφος 3, του άρθρου 13, του άρθρου 14, παράγραφος 2, και του παραρτήματος II του κανονισμού (ΕΚ)
                  2032/2003 της Επιτροπής, της 4ης Νοεμβρίου 2003, για τη δεύτερη φάση του δεκαετούς προγράμματος εργασίας που περιλαμβάνεται
                  στο άρθρο 16, παράγραφος 2, της οδηγίας 98/8/ΕΚ του Ευρωπαϊκού Κοινοβουλίου και του Συμβουλίου για τη διάθεση βιοκτόνων στην
                  αγορά και για την τροποποίηση του κανονισμού (ΕΚ) 1896/2000 (ΕΕ L 307, σ. 1).
               
            Διατακτικό
      Το Γενικό Δικαστήριο αποφασίζει:
      
         
                  1)
               
               
                  
               
               
                  	Απορρίπτει τις προσφυγές. 
               
            
         
                  2)
               
               
                  
               
               
                  	Οι Arch Chemicals, Inc., Arch Timber Protection Ltd, Rhodia UK Ltd, Sumitomo Chemical (UK) plc και Troy Chemical Co. BV φέρουν
                     τα δικά τους δικαστικά έξοδα, καθώς και εκείνα στα οποία υποβλήθηκε η Ευρωπαϊκή Επιτροπή, περιλαμβανομένων, όσον αφορά τη
                     Sumitomo Chemical (UK) plc, και των σχετικών με τη διαδικασία ασφαλιστικών μέτρων.
                  
               
            
         
                  3)
               
               
                  
               
               
                  	Το Ευρωπαϊκό Κοινοβούλιο, το Συμβούλιο της Ευρωπαϊκής Ένωσης, το Βασίλειο των Κάτω Χωρών και το European Chemical Industry
                     Council (CEFIC) φέρουν τα δικά τους δικαστικά έξοδα.